

**Маңызды стратегиялық мәнi бар мемлекеттiк сатып алу туралы**

Қазақстан Республикасы Үкіметінің 2005 жылғы 13 тамыздағы N 841 Қаулысы

      "Мемлекеттiк сатып алу туралы" Қазақстан Республикасының 2002 жылғы 16 мамырдағы Заңының  21-бабы  1-тармағының 5) тармақшасына сәйкес Қазақстан Республикасының Үкiметi  **ҚАУЛЫ ЕТЕДI:**

      1. "Казгипроводхоз институты" өндiрiстік кооперативi сатып алудың маңызды стратегиялық мәнi бар "Қызылорда облысында бас су жiбергiш құрылысы бар Қараөзек тармағы" объектiсiнiң жобалау-сметалық құжаттамасын әзiрлеу жөнiндегi қызметтердi көрсетушi, Қытай Гeo-Инженерлiк Корпорациясы "Қызылорда облысында бас су жiбергiш құрылысы бар Қараөзек тармағы" объектiсiн салуды жүзеге асыру жөнiндегi қызметтердi көрсетушi болып белгіленсiн.

      2. Қазақстан Республикасы Ауыл шаруашылығы министрлiгi заңнамада белгіленген тәртiппен:   
      1) осы қаулының 1-тармағында көрсетілген заңды тұлғалармен қызметтердi мемлекеттiк сатып алу туралы шарттар жасасуды;   
      2) осы қаулыға сәйкес пайдаланылатын қаражаттың оңтайлы және тиiмдi жұмсалу қағидатының сақталуын, сондай-ақ "Мемлекеттік сатып алу туралы" Қазақстан Республикасы Заңының 21-бабының 3 және 4-тармақтарының орындалуын;   
      3) осы қаулыдан туындайтын өзге де шаралар қабылдауды қамтамасыз етсiн.

      3. Осы қаулы қол қойылған күнінен бастап қолданысқа енгізіледi.

*Қазақстан Pecпубликасы*   
*Премьер-Министрінің*   
*мiндетiн атқарушы*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК